મહેસાણા કલેકટર એચ.કે.પટેલના અધ્યક્ષ સ્થાને શનિવારે કલેક્ટર કચેરીમાં સંકલન સમિતિની બેઠક યોજાઈ હતી. જેમાં ધારાસભ્ય ભરતજી ઠાકોરે અમદાવાદથી શંખેશ્વરની એસટી બસનો રૂટ બદલી દેવા સહિત એસટી તંત્રના પ્રશ્નો રજૂ કર્યા હતા, ધારાસભ્ય આશાબેન પટેલ, ઋષિકેશ પટેલ સહિત પદાધિકારીઓએ પણ એસટી તંત્ર સહિત વિવિધ વિભાગોના પ્રશ્નો ઉઠાવ્યા હતા. મોઢેરા બસસ્ટેન્ડ, બહુચરાજી સરકીટ હાઉસ અને જોટાણા તાલુકા પંચાયતના મકાનનો મુદ્દો પણ ઉઠાવાયો હતો. એસટીના અધિકારીઓ ઉડાઉ જવાબો આપતા હોવાનો રોષ પણ ઠાલવ્યો હતો. કલેકટર એચ.કે.પટેલે પદાધિકારીઓના પ્રશ્નોનું નિરાકરણ ત્વરીત કરવા તાકીદ કરી હતી.